b"\n_START_ARTICLE_\nSanta Maria de Covet\n_START_SECTION_\nImatge de la Mare de D\xc3\xa9u\n_START_PARAGRAPH_\nLa imatge de la Mare de D\xc3\xa9u de Covet \xc3\xa9s una talla policromada amb el dors buidat parcialment, datada al segle XII- XIII i de fusta d'\xc3\xa0lber. \xc3\x89s una Mare de D\xc3\xa9u amb Nen; Santa Maria es troba asseguda al tron decorat amb dibuixos geom\xc3\xa8trics sobre fons blau. Porta una magrana a la m\xc3\xa0 dreta i amb l'esquerra suporta el Nen damunt del seu genoll. Duu una t\xc3\xbanica i mantell amb vel blanc guarnit amb ratlles, fulles blanques i est\xc3\xa0 coronada. Descansa els peus damunt d'un doble s\xc3\xb2col. El Nen, coronat tamb\xc3\xa9, beneeix amb la m\xc3\xa0 dreta i porta un llibre a l'esquerra. El daurat de les corones fou renovat modernament. Hi manca la part inferior dels costats del tron. Aquesta imatge form\xc3\xa0 part d'un grup d'escultures que, potser, sortiren plegades d'un mateix taller i que \xe2\x80\x93d'un aspecte m\xc3\xa9s r\xc3\xbastic- s\xc3\xb3n conservades al Museu Dioces\xc3\xa0 de Lleida._NEWLINE_La talla rom\xc3\xa0nica original de la mareded\xc3\xa9u es troba al Museu Nacional d'Art de Catalunya a Barcelona. El 26 d'agost de 1989 l'Associaci\xc3\xb3 d'amics de Covet lliur\xc3\xa0 a la parr\xc3\xb2quia de Covet una r\xc3\xa8plica de la imatge de la Mare i el Nen, per al seu dip\xc3\xb2sit dins de l'esgl\xc3\xa9sia._NEWLINE_El 2017 s'han reposat a l'absis lateral esquerra les imatges (s.XX) que es van retirar amb motiu de la restauraci\xc3\xb3 de l'interior del temple als anys 80 del s.XX."